[{"text_idx": "#000000", "text": "Defnyddio Notion i reoli prosiectau dielw"}, {"text_idx": "#000002", "text": "Rydym yn defnyddio Notion yn ProMo-Cymru fel ei bod yn haws i ddarganfod ffeiliau ac yn a symleiddio\u2019r broses o reoli prosiectau. Rydym eisiau rhannu ein profiadau yn defnyddio\u2019r offer a sut mae\u2019n helpu ni fel sefydliad dielw yn y trydydd sector."}, {"text_idx": "#000003", "text": "Yn yr ychydig flynyddoedd diwethaf rydym wedi tyfu o 25 aelod staff i 40, o weithio ar 10 prosiect y flwyddyn i 70. Er bod hyn yn wych, mae sawl pwynt poen wedi bod gyda\u2019r tyfiant yma, yn enwedig wrth reoli pethau syml fel safio a darganfod ffeiliau, anwytho staff newydd a rheoli dwsinau o brosiectau a\u2019r amrywiaeth o systemau eraill defnyddir ar gyfer ein gwaith."}, {"text_idx": "#000004", "text": "Mae defnyddio offer Notion wedi symleiddio\u2019r broses o ddarganfod pethau a rheoli prosiectau."}, {"text_idx": "#000006", "text": "Nid oes un darn o feddalwedd all wneud popeth. Mae yna systemau fel Office 365 a Google Workspaces sydd yn gallu rheoli gofynion storio, ond yn aml rydych chi angen defnyddio darnau gwahanol o feddalwedd sydd yn gwneud un peth yn dda, fel Canva, sydd yn caniata\u0301u i chi greu dyluniadau o ansawdd uchel yn sydyn, neu Airtable, sydd yn caniata\u0301u i chi adeiladu cronfeydd data yn sydyn."}, {"text_idx": "#000007", "text": "Cychwynnom ddefnyddio Notion sydd yn ofod gwaith gellir ei addasu a chydweithio arno, gall fod yn offer rheoli tasgau, offer rheoli prosiect, cronfa ddata, wiki a mwy. Mae\u2019n le canolog i gysylltu i wybodaeth gan gynnyrch eraill fel Office 365, Airtable, Google Workspaces, Canva a mwy. Mae hefyd yn caniata\u0301u i ni greu llif gwaith sydd yn helpu ein staff i gyflwyno prosiectau, gan hefyd roi trosolwg hawdd o\u2019r hyn sydd yn digwydd i\u2019r ti\u0302m rheoli."}, {"text_idx": "#000008", "text": "Sut rydym yn defnyddio Notion"}, {"text_idx": "#000009", "text": "Mae ein Notion ni yn le i ddarganfod a chael mynediad i wybodaeth yn hawdd. Yn aml nid ydym yn cadw data ar Notion, ond yn defnyddio dolenni i ble mae\u2019r dogfennau wedi\u2019u cadw ar feddalwedd arall. Fel hyn, rydym yn osgoi dyblygu gwaith ond yn defnyddio system lywio glan Notion sydd yn gwneud pethau\u2019n haws i\u2019w darganfod. Nid yw\u2019r un peth yn wir gyda strwythurau ffeiliau traddodiadol yn aml."}, {"text_idx": "#000010", "text": "Rydym yn defnyddio Notion fel lle i gadw \u2018Canllawiau Defnyddiol \u2018ar gyfer tasgau swyddfa ddefnyddiol bob dydd, fel sut i newid llofnod e-bost, sut i droi\u2019r boeler ymlaen ac i ffwrdd, ac, yn hanfodol, sut i weithio\u2019r peiriant coffi."}, {"text_idx": "#000011", "text": "Mae Notion yn caniata\u0301u i chi greu gwybodaeth fel tudalennau gwe, felly mae\u2019n gallu bod yn ffordd ddefnyddiol i rannu pethau gellir eu hanghofio\u2019n hawdd. Rydym yn defnyddio dull \u2018A user manual for me\u2018 fel bod staff yn gallu darganfod pethau defnyddiol am eu cyd-weithwyr na fyddant yn ei rannu fel arall o bosib."}, {"text_idx": "#000012", "text": "Rydym yn cadw holl nodiadau cyfarfodydd mewn un lle ac yn gallu tagio\u2019r bobl fynychodd pa gyfarfod a chael camau gweithredu sydd yn hawdd i\u2019w darganfod. Golygai hyn bod llawer o amser yn cael ei arbed ddim yn gorfod chwilio trwy e-byst neu ddogfennau Word i geisio darganfod y munudau sydd ei angen."}, {"text_idx": "#000013", "text": "Mae\u2019n helpu ni i gadw ar y trywydd cywir wrth reoli prosiectau gan fod posib gweld sawl prosiect sydd ar waith (sydd yn ddefnyddiol iawn weithiau oherwydd, yn ddibynnol ar y prosiect, efallai bod pethau\u2019n cael eu safio ar Office 365 neu Google Workspace). Rydym hefyd yn defnyddio methodoleg gelwir yn Kanban sydd yn helpu ni i weld yn sydyn yr hyn sydd angen ei wneud a ble mae unrhyw oedi\u2019n digwydd."}, {"text_idx": "#000014", "text": "Mae Notion yn cynnig gostyngiad i sefydliadau dielw sydd o gwmpas \u00a33.50 i bob defnyddiwr bob mis. Rhaglen ddielw Notion."}, {"text_idx": "#000015", "text": "Mae Notion yn caniata\u0301u i chi wneud sawl peth a\u2019i ddefnyddio mewn llawer o ffyrdd gwahanol. Mae hyn yn ddefnyddiol iawn, ond gellir teimlo\u2019n llethol ar y cychwyn wrth gynllunio sut gellir ei ddefnyddio."}, {"text_idx": "#000016", "text": "Mae\u2019n offer defnyddiol iawn i ni, ond mae posib cyflawni lot gyda systemau mwy syml fel Excel hefyd."}, {"text_idx": "#000017", "text": "Diolch i gyllid gan Gronfa Gymunedol y Loteri Fawr, gallem ddarparu cyngor am ddim os ydych chi angen help i ddatblygu eich prosesau digidol i wneud eich gwaith yn haws. Mae DigiCymru yn cynnig sesiynau cefnogi un i un, byr, am ddim, i sefydliadau\u2019r trydydd sector yng Nghymru."}, {"text_idx": "#000018", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}, {"text_idx": "#000019", "text": "Interested in working with us? Why not get in touch."}]